**ELŐTERJESZTÉS**

Bonyhád Város Önkormányzati Képviselő-testületének 2023.március 29-i

rendes/rendkívüli testületi ülésére

|  |  |
| --- | --- |
| Tárgy: | Döntés a Bonyhádi Sportcentrum igazgatói állására benyújtott pályázatról |
| Előterjesztő: | Filóné Ferencz Ibolya polgármester |
| Előterjesztést készítette: | Pintérné Dávid Edit humánpolitikai ügyintézőFilczinger Ágnes jegyző |
| Előterjesztés száma: | 48. sz. |
| Melléklet: | - |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata a 12/2023.(II.01.) határozatával pályázatot írt ki a Bonyhádi Sportcentrum igazgatói állására a hatályos jogszabályi feltételeknek megfelelően. A pályázatot Bonyhád város és a Bonyhádi Sportcentrum honlapján, továbbá a „KÖZSZOLGÁLLÁS” oldalon közzé tettük. A pályázat benyújtásának határideje 2023. március 7. napján járt le, a számára nyitva álló határidőn belül 1 pályázat érkezett, a jelenlegi igazgató részéről.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/A. § (1) bekezdés alapján: „A közalkalmazotti jogviszony pályázat alapján létesíthető. Csak olyan közalkalmazottat lehet kinevezni, aki a pályázaton részt vett, és a pályázati feltételeknek megfelelt.

A pályázat kiírásáról a Kjt. 20/B. § rendelkezik.

A Kjt. 20/A. § (6) bekezdés értelmében: „Jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő

a) hatvan napon belül, vagy

b) első ülésén, ha e jogot testület gyakorolja, dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.”

A beérkezett pályázat a kiírásnak megfelel.

A Kjt. 20/A.§ szerinti 3 tagú bizottság – Kersák Tamás képviselő, a Humán Bizottság elnöke, Csábrák János testnevelő, Dér Tamás Kaposvár MJV sportért felelős alpolgármestere - a Bonyhádi Közös Önkormányzati Hivatalban 2023. március 23-án ült össze, hallgatta meg a pályázót, és alakította ki véleményét, melyben támogatja a pályázó részére vezetői megbízás adását.

A pályázat és a szakmai bizottság üléséről készült jegyzőkönyv a Bonyhádi Közös Önkormányzati Hivatalban a humánpolitikai ügyintézőnél megtekinthető.

Magyarország helyi önkormányzatairól szóló 2011. évi CLXXXIX, törvény 41.§ (7) bekezdése értelmében a helyi önkormányzat képviselő-testülete – amennyiben a törvény kivételt nem tesz - kinevezi az intézmény vezetőjét.

Illetményére a közalkalmazottak jogállásáról szóló 1992. évi XXXIII. törvény rendelkezései vonatkoznak.

Kérem a tisztelt Képviselő-testületet, hogy döntsön a határozati javaslatról!

**Határozati javaslat**

Bonyhád Város Önkormányzatának Képviselő-testülete úgy dönt, hogy a közalkalmazottak jogállásáról szóló 1992. évi XXXIII. törvény 20/B. §(1) bekezdése alapján kiírt intézményvezetői pályázat eredményes.

Magyarország helyi önkormányzatairól szóló 2011. évi CLXXXIX. törvény 41. § (7) bekezdésében kapott felhatalmazás alapján 2023. május 1. napjától - öt éves határozott időtartamra – 2028. április 30-ig Köllő Rolandot bízza meg a Bonyhádi Sportcentrum igazgatói feladatainak ellátásával.

Munkabérét bruttó 600.000,- forint/hó összegben határozza meg, amely 54.000,- forint vezetői pótlékot foglal magában.

Felkéri a polgármestert, hogy a vezetői megbízással kapcsolatos munkáltatói feladatokat végezze el.

Felkéri a jegyzőt a törzskönyvi bejegyzés végrehajtására.

Határidő: azonnal

Felelős: Filóné Ferencz Ibolya polgármester

Végrehajtásért felel: Filczinger Ágnes jegyző

Bonyhád, 2023. március 23.

Filóné Ferencz Ibolya
 polgármester